Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 174/09/8802	Košice I, 2.5.2012
EEČ : 2-63-130-2012

U Z N E S E N I E

Trestná vec:	obvinená XXXXX 
Prečin:	zanedbanie povinnej výživy podľa § 207 odsek 3 písmeno b Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno e Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX, 
od februára 2008 až doposiaľ si neplní vyživovaciu povinnosť voči svojmu maloletému synovi XXXXX, nar. 12.01.2005, trvale bytom XXXXX a to aj napriek tomu, že táto jej bola určená rozsudkom Okresného súdu XXXXX zo dňa 18.12.2007, pod sp. zn. XXXXX, ktorý nadobudol právoplatnosť dňa 26.01.2008 prispievať na výživu maloletého XXXXX v sume 23,30 € (702,- Sk) mesačne vždy do 15-teho dňa v mesiaci vopred, pričom predmetným rozsudkom bol mal XXXXX zverený do osobnej starostlivosti XXXXX, nar. XXXXX, čím takto na výživnom za uvedené obdobie dlhuje XXXXX sumu v celkovej výške 1.188,41 €.

lebo obvinená nebola v čase činu pre nepríčetnosť trestne zodpovedná
Odôvodnenie:
Uznesením povereného príslušníka OO PZ Košice - XXXXX  sp. zn. ČVS:ORP-XXXXX zo dňa 20.02.2009 bolo začaté trestné stíhanie a uznesením z 01.06.2009 podľa § 206 ods. 1 Trestného poriadku vznesené obvinenie XXXXX, nar. XXXXX v XXXXX, pre prečin zanedbania povinnej výživy podľa § 207 ods.1, ods. 3 písm. b) Trestného zákona spáchaný na tom skutkovom základe, že :

- od februára 2008 až doposiaľ si neplní vyživovaciu povinnosť voči svojmu maloletému synovi XXXXX, XXXXX a to aj napriek tomu, že táto jej bola určená rozsudkom Okresného súdu XXXXX zo dňa 18.12.2007, pod sp. zn. XXXXX ktorý nadobudol právoplatnosť dňa 26.01.2008 prispievať na výživu maloletého XXXXX v sume 23,30 € (702,- Sk) mesačne vždy do 15-teho dňa v mesiaci vopred, pričom predmetným rozsudkom bol mal XXXXX zverený do osobnej starostlivosti XXXXX, XXXXX čím takto na výživnom za uvedené obdobie dlhuje XXXXX sumu v celkovej výške 1.188,41 €.

Vyšetrovateľ PZ po skončení vyšetrovania podľa § 209 ods. 1 Trestného poriadku predložil Okresnej prokuratúre Košice I vyšetrovací spis s návrhom na podanie obžaloby. 

Preskúmaním vyšetrovacieho spisu bolo preukázané, že návrh vyšetrovateľa PZ je nedôvodný, nakoľko sú tu dôvody na zastavenie trestného stíhania podľa § 215 ods. 1 písm. e) Trestného poriadku.

V priebehu vyšetrovania boli do konania pribratí znalci z odvetvia psychiatria za účelom skúmania duševného stavu obvinenej.
 
Zo znaleckého posudku z odboru zdravotníctvo a farmácia, odvetvie psychiatria vyplynulo, že obvinená je osoba so stredne ťažkou mentálnou retardáciou - imbecilitou. Vzhľadom na to v čase spáchania skutku nebola schopná rozpoznať nebezpečenstvo svojho konania pre spoločnosť, protiprávnosť konania, rovnako tak je vymiznutá aj schopnosť ovládať svoje konanie, vzhľadom na stupeň retardácie.  Taktiež nie je schopná chápať zmysel trestného stíhania. Tento stav je nemenný, nedá sa ovplyvniť ani liečbou. Ochranné liečenie nie je však potrebné.
	 
 Zistenia, ku ktorým dospeli znalci psychiatri možno posúdiť ako okolnosti, vylučujúce trestnú zodpovednosť obvinenej. 

	Podľa § 215 ods. 1 písm. e) Trestného poriadku prokurátor trestné stíhanie zastaví ak obvinený nebol v čase činu pre nepríčetnosť trestne zodpovedný.

Podľa § 23 Trestného zákona kto pre duševnú poruchu v čase spáchania činu inak trestného nemohol rozpoznať jeho protiprávnosť alebo inak ovládať svoje konanie, nie je za tento čin trestne zodpovedný, ak tento zákon neustanovuje inak.

	Zastaviť trestné stíhanie z tohto dôvodu možno až vtedy, keď sa zistí, že stíhaný skutok sa stal, napĺňa znaky určitého trestného činu a spáchal ho obvinený, ktorý nebol v čase činu pre nepríčetnosť trestne zodpovedný. 
  
	Z uvedených dôvodov s poukazom na závery znaleckého psychiatrického posudku na obvinenú XXXXX bolo potrebné rozhodnúť tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kmec
prokurátor